Homoľa (prírodná rezervácia)

Homoľa je prírodná rezervácia v správe štátnej ochrany prírody Národného parku Muránska planina. Nachádza sa v katastrálnom území obce Telgárt v okrese Brezno v Banskobystrickom kraji. Územie bolo vyhlásené v roku 2023 na rozlohe 22,1888 ha. Ochranné pásmo nebolo určené. Na území rezervácie platí 4. stupeň ochrany. Chránené územie zaberá väčšinu rovnomenného vrchu. Predmetom ochrany sú: Biotopy európskeho významu: bukové a jedľovo-bukové kvetnaté lesy, vápnomilné bukové lesy, karbonátové skalné steny a jaskynné útvary, biotopy živočíchov európskeho významu: kunka žltobruchá (Bombina variegata), podkovár malý (Rhinolophus hipposideros), uchaňa čierna (Barbastella barbastellus), netopier veľký (Myotis myotis) a ďalšie chránené druhy. Referencie Externé odkazy Homoľa v Zozname osobitne chránených častí prírody SR Chránené územia, Štátna ochrana prírody Slovenskej republiky Poloha na turistickej mape